## Pravilnik o načinu obavljanja kontrole ponašanja osiguranika za vrijeme privremene nesposobnosti sprijećenosti za rad

### NN 39/1991 (3.8.1991.), Pravilnik o načinu obavljanja kontrole ponašanja osiguranika za vrijeme privremene nesposobnosti sprijećenosti za rad

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 74. i 111. Zakona o zdravstvenoj zaštiti i zdravstvenom
osiguranju ("Narodne novine". br.12/91 - pročišćeni tekst) i
članka 22. Statuta Republičkog fonda zdravstvenog osiguranja i zdravstva
Hrvatske ("Narodne novine", br. 48/90), Skupština Republičkog
fonda zdravstvenog osiguranja i zdravstva Hrvatske na 3. sjednici, održanoj
27. svibnja 1991. godine, donosi

## PRAVILNIK

### o načinu obavljanja kontrole ponašanja osiguranika za vrijeme privremene nesposobnosti sprijećenosti za rad

I.OSNOVNE ODREDBE

Članak 1.

Pravilnikom o načinu obavljanja kontrole ponašanja osiguranika za vrijeme
privremene nesposobnosti - spriječenosti za rad (u daljnjem tekstu: Pravilnik),
utvrđuje se način provođenja kontrole ponašanja osiguranika Republičkog
fonda zdravstvenog osiguranja i zdravstva Hrvatske (u daljem tekstu: Republički
fond) za vrijeme utvrđene privremene nesposobnosti

- spriječenosti za rad (u daljnjem tekstu: nesposobnost za rad) te postupak
i mjere u slučaju da se osiguranik ne pridržava uputa liječnika

-primarne zdravstvene zaštite, liječničke i Više liječničke komisije
Republičkog fonda,

Članak 2.

Osiguranici koriste zdravstvenu zaštitu u smislu odredbi Zakona o zdravstvenoj
zaštiti i zdravstvenom osiguranju Šu daljnjem tekstu: Zakon) i općih akata
Republičkog fonda. Osiguranik kojemu je izabrani liječnik primarne zdravstvene
zaštite (u daljnjem tekstu: izabrani liječnik). odnosno liječnička i Viša
liječnička komisija Republičkog fonda utvrdila nesposobnost za rad, dužan
je za vrijeme trajanja nesposobnosti za rad:

- držati se uputa izabranog liječnika i drugih zdravstvenih djelatnika
kako bi se što prije osposobio za rad,

- pravodobno provoditi propisanu terapiju, te obavljati tražene specijalističke
preglede i laboratorijske pretrage,

- javljati se u zakazano vrijeme izabranom liječniku, kako bi se mogle
poduzeti sve mjere u svrhu sprečavanja, odnosno pogoršavanja zdravstvenog
stanja osiguranika. a s time i njegove nesposobnosti za rad,

- držati se zabrane obavljanja svih djelatnosti u svrhu privređivanja
ili poduzimanja fizičke i druge aktivnosti suprotne interesu brzog ozdravljenja
i osposobljavanja za rad.

II NAČIN KONTROLE PONAŠANJA

Članak 3.

Kontrolu ponašanja osiguranike za vrijeme nesposobnosti za rad obavlja
poduzeće ili druga pravna osoba (u daljnjem tekstu: pravna osoba), u kojoj
je osiguranik zasnovao radni odnos. i to u pravilu za vrijeme nesposobnosti
do 30 dana, a za nesposobnost preko 30 dana ovlašteni djelatnik Stručne
službe Republičkog fonda (u daljnjem tekstu:ovlaštena osoba). Pravna osoba
može ovlastiti Stručnu službu Republičkog fonda da obavlja kontrolu ponašanja
i za vrijeme nesposobnosti za rad osiguranika do 30 dana- Ako ovlašteni
djelatnik Stručne službe Republičkog fonda bez ovlasti pravne osobe izvrši
kontrolu ponašanja osiguranika, neće se prema osiguraniku poduzeti sankcija
u smislu odredbi ovog Pravilnika. Pravna osoba obavlja kontrolu ponašanja
osiguranika zs vrijeme nesposobnosti za rad na način i po postupku kako
je to regulirano općim aktom. Kontrola ponašanja osiguranika za vrijeme
nesposobnosti za rad za vrijeme duže od 30 dana obavlja se u skladu s odredbama
ovog Pravilnika.

Članak 4.

Ovlašteni djelatnik obavlja kontrolu prema zahtjevu liječničke i Više
liječničke komisije Republičkog fonda, izabranog liječnika. pravne osobe,
organizacije zdravstva i na vlastitu inicijativu. Poradi pravilnog načina
obavljanja kontrole, ovlaštena osoba dužna je obići osiguranika i to prema
mjestu njegovog stanovanja, uz prethodno pribavljeno mišljenje o načinu
kućnog liječenja ili rehabilitacije osiguranika za kojeg je utvrđena nesposobnost
za rad.

Članak 5.

Kad ovlašteni djelatnik utvrdi, da se osiguranik ne drži datih uputa,
savjeta i terapije izabranog liječnika ili drugih stručno-medicinskih organa,
ili ga zatekne da na bilo koji način namjerno sprečava ozdravljenje odnosno
osposobljavanje za rad, izdat će pripćenje o obustavi isplate naknade osobnog
dohotka i to od dana kada je utvrdila opisane okolnosti. Priopćenje o obustavi
isplate naknade osobnog dohotka. odmah je izvršno i uručuje se osiguraniku
na licu mjesta. Uz priopćenje, ovlašteni djelatnik dužan je osiguranika
uputiti izabranom liječniku, koji će utvrditi da li i nadalje postoje okolnosti
poradi kojih je osiguranik nesposoban za rad. Poradi utvrđivanja daljnje
nesposobnosti za rad izabrani liječnik upućuje osiguranika liječničkoj
komisiji Republičkog fonda.

Članak 6.

Priopćenje o obustavi isplate naknade osobnog dohotka ovlašteni djelatnik
izdaje u 4 istovjetna primjerka od kojih se jedan uručuje osiguraniku.
jedan izabranom liječniku, jedan liječničkoj komisiji, a jedan ostaje Stručnoj
Službi Republičkog fonda. Ovlašteni djelatnik pismenim će putem obavijestiti
pravnu osobu o ponašanju osiguranika poradi vođenja disciplinskog postupka.

Članak 7.

Osiguranik kojem je dokumentom iz članka 5. ovog Pravilnika obustavljena
naknada osobnog dohotka, može u roku od tri dana od uručenja navedenog
dokumenta uložiti prigovor Direkciji Stručne službe Republičkog fonda,
ako smatra da ovlašteni djelatnik nije pravilno postupio. Direkcija Stručne
službe Republičkog fonda će po prijemu prigovora rješenjem odlučiti o osnovanosti
prigovora. Ako utvrdi da je prigovor neosnovan, istim rješenjem će odrediti
i vrijeme trajanja obustave isplate naknade osobnog dohotka. Rješenje iz
prethodne stavke donosi se uz prethodno pribavljeno mišljenje liječničke
komisije Republičkog fond nadležne prema mjestu stanovanja osiguranika.
Protiv rješenja Direkcije Stručne službe Republičkog fonda o obustavi isplate
naknade osobnog dohotka, osiguranik ima pravo u roku od 30 dana od dana
primitka rješenja uložiti tužbu Upravnom sudu Hrvatske.

Članak 8.

Ovlašteni djelatnik obustavit će isplatu naknade osobnog dohotka osiguraniku
u slijedećim slučajevima

1. ako namjerno sprečava ozdravljenje, odnosno osposobljavanje za rad.

2. ako za vrijeme nesposobnosti za rad prima osobni dohodak ili se bavi
djelatnošću u svrhu privređivanja,

3. ako se bez opravdanog razloga ne odazove na određeni pregled ili
liječenje, odnosno na pregled stručno-medicinskom organu Republičkog fonda.

4. ako se nalazi na izdržavanju kazne zatvora, odnosno mjera obvezatnog
čuvanja ili liječenja do 6 mjeseci.

Članak 9.

Smatrat će se da osiguranik namjerno sprečava ozdravljenje, odnosno
osposobljavanje za rad u smislu točke 1. članka 8 ovog Pravilnika, ako
za vrijeme privremene nesposobnosti za rad:

- ne provodi propisanu terapiju i ne pridržava se upute liječnika o
uzimanju lijekova, rehabilitaciji. mirovanju i sl.,

- napusti stalno mjesto liječenja, odnosno rada, bez odobrenja svog
izabranog liječnika, odnosno liječničke komisije Republičkog fonda. Da
1i osiguranik namjerno sprečava ozdravljenje, odnosno osposobljavanje za
rad u smislu stavke 1. ovog članka utvrđuje izabrani liječnik, odnosno
liječnićke komisije Republičkog fonda.

Članak 10.

Smatrat će se da osiguranik za vrijeme privremene nesposobnosti za rad
prima osobni dohotak ako

- prima osobni dohodak svoje ili druge organizacije, odnosno poslodavca,

- prima mirovinu, odnosno privremenu naknadu po propisima mirovinsko

-invalidskog osiguranja,

- prima osobni dohodak po osnovi ugovora o djelu ili dopunskom radu.
Osiguraniku se obustavlja naknada osobnog dohotka za sve vrijeme za koje
prima osobni dohodak, mirovinu ili se bavi privređivanjem na drugi način.

Članak 11.

Smatrat će se da se osiguranik bez opravdanog razloga nije odazvao na
pregled ili liječenje ako se zakazanog dana nije javio na pregled ili liječenje
izabranom liječniku, odnosno stručno-medicinskom organu vještačenja Republičkog
fonda ili organizaciji zdravstva. a nije bio spriječen višom silom da se
javi (stanje bolesti, smrt u porodici, poplava, potres i sl.) Osiguraniku
koji se bez opravdanog razloga nije javio na pregled ili liječenje, obustavtja
se isplata naknade osobnog dohotke od dana kada se trebao javiti na pregled
ili liječenje.

Članak 12.

Ako osiguranik koji prima naknadu osobnog dohotka stupi na izdržavanje
kazne zatvora, odnosno bude smješten u ustanovu poradi čuvanja i liječenja,
naknada se obustavlja danom stupanja na izdržavanje kazne zatvora, odnosno
čuvanja i liječenja. Ako izdržavanje kazne zatvora, odnosno čuvanje i liječenje
nije trajalo duže od 6 mjeseci, a osiguranik je zadržao status djelatnika
u radnom odnosu, pripada mu naknada osobnog dohotka od dana javljanja u
organizaciju ako se u roku od 3 dana po otpuštanju iz zatvora, odnosno
iz ustanove u kojoj se nalazio na čuvanju i liječenju, javio svojoj organizaciji
i ako kod njega, po mišljenju izabranog liječnika postoji nesposobnost
za rad.

Članak 13.

Direktor Republičkog fonda izdat će djelatniku Stručne službe Republičkog
fonda pismenu ovlast za obavljanje kontrole ponašanja osiguranika za vrijeme
privremene nesposobnosti za rad. U obavljanju svoje dužnosti ovlašteni
djelatnik iz prethodne stavke ovog članka, dužan je ponašati se korektno
s osiguranicima koje se kontrolira. Ovlašteni djelatnik dužan je (svakodnevno)
podnositi izvješće o izvršenoj kontroli i okolnostima koje pri tome utvrdi.

III. ZAVRŠNE ODREDBE

Članak 14.

Stupanjem na snagu ovog Pravilnika prestaju važiti pravilnici o načinu
vršenja kontrole ponašanja osiguranika za vrijeme privremene nesposobnosti
ža rad bivših samoupravnih interesnih zajednica zdravstva i zdravstvenog
osiguranja radnika i poljoprivrednika.

Članak 15.

Ovaj Pravilnik stupa na snagu osmog dana od dana objave u "Narodnim
novinama".

Klasa: 501-01/91-01/28

Urbroj : 338-09-91-1

Zagreb, 27. svibnja 1991.

Predsjednik Skupštine Republičkog fonda

**prof. dr. sci. Mate Granić, v. r.**

Pravilnik, NN 39/1991-1100